Document ID: 31991R3918

Uredba Sveta (EGS) št. 3918/91
z dne 19. decembra 1991
o spremembi Uredbe (EGS) št. 2603/69 o skupnih pravilih za izvoz
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju predpisov o skupni ureditvi kmetijskih trgov in predpisov o predelanih kmetijskih proizvodih, sprejetih v skladu s členom 235 Pogodbe, ter zlasti tistih določil navedenih predpisov, ki omogočajo odstopanje od splošnega načela, ki prepoveduje vse količinske omejitve ali ukrepe z enakim učinkom, razen ukrepov, predvidenih v teh predpisih,
ob upoštevanju predloga Komisije,
ker je v skladu z Uredbo (EGS) št. 2603/69 [1], kakor je bila nazadnje spremenjena z Uredbo (EGS) št. 1934/82 [2], izvoz iz Skupnosti v tretje države prost, to pomeni, da ni predmet nobenih količinskih omejitev, razen tistih, ki veljajo skladno z določbami, predvidenimi v navedeni uredbi in naštetimi v Prilogi k tej uredbi;
ker so države članice od sprejema navedene uredbe odpravile večino omejitev pri izvozu določenih proizvodov, naštetih v navedeni prilogi;
ker je treba upoštevati ta razvoj in Uredbo ustrezno posodobiti;
ker bo ohranitev količinskih omejitev s strani držav članic po 31. decembru 1992 nezdružljiva z enotnim trgom, ki zahteva odpravo nadzora nad blagom na notranjih mejah Skupnosti;
ker člen 30(5) Enotnega evropskega akta določa, da morajo biti zunanje politike Evropske skupnosti in politike, dogovorjene v okviru evropskega političnega sodelovanja, skladne; ker se zato državam članicam lahko dovoli, da do 31. decembra 1992 ohranijo nekatere omejitve pri izvozu, zlasti tistem izvozu, za katerega so bile omejitve dogovorjene v okviru evropskega političnega sodelovanja;
ker je treba državam članicam, ki jih zavezujejo mednarodne obveze, s katerimi se v primerih dejanskih ali možnih težav z oskrbo, vzpostavi sistem za delitev naftnih derivatov med pogodbenice, dovoliti, da izpolnijo posledične obveznosti nasproti tretjim državam brez poseganja v določbe Skupnosti, sprejete v isti namen; ker mora to dovoljenje veljati, dokler Svet ne sprejme ustreznih ukrepov v skladu z obvezami Skupnosti ali vseh držav članic;
ker je zato treba Uredbo (EGS) št. 2603/69 spremeniti,
SPREJEL NASLEDNJO UREDBO:
Člen 1
Uredba (EGS) št. 2603/69 se spremeni:
1. člen 10 se nadomesti z:
"Člen 10
1. Načelo prostega izvoza, kakor je določeno v členu 1, se do 31. decembra 1992 ne uporablja:
- za proizvode, navedene v Prilogi I, v državah članicah, ki so v njej navedene,
- niti za izvoz, ki ga države članice trenutno omejujejo skladno s sklepom, sprejetim v okviru evropskega političnega sodelovanja.
2. Dokler Svet ne sprejme ustreznih ukrepov v skladu z mednarodnimi obvezami Skupnosti ali vseh njenih držav članic, lahko države članice za proizvode, navedene v Prilogi II, brez poseganja v pravila, ki jih je Skupnost sprejela na tem področju, izvajajo sistem delitve v izrednih razmerah, ki nalaga delitev obveznosti nasproti tretjim državam, predvidene v mednarodnih obvezah, sklenjenih pred začetkom veljavnosti te uredbe.
Države članice obvestijo Komisijo o ukrepih, ki jih nameravajo sprejeti. Komisija mora o sprejetih ukrepih obvestiti Svet in druge države članice.";
2. Priloga se nadomesti s prilogama I in II k tej uredbi.
Člen 2
Uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 1991

Labels: 3
17
14
15